चार दिन से लापता युवक का शव गुल्लपुर के खेतों में मिला
बलाचौरके गांव करावर के रहने वाले 34 वर्षीय युवक, जो 22 दिसंबर से लापता था, उसकी लाश सजावलपुर और गुल्लपुर क्षेत्र में स्थित खेतों में पड़ी पुलिस ने बरामद की है।
मामले के संबंध में जानकारी देते हुए थाना बलाचौर के एएसआई पुरषोतम लाल ने बताया कि मृतक की पहचान गांव करावर के रहने वाले अवतार सिंह(34) के रूप में हुई है। उन्होंने बताया कि शुरुआती जांच में यह बात सामने आई है कि उसने आम के पेड़ पर रस्सी से फंदा बनाकर आत्म हत्या की है। हालांकि मृतक की लाश आम के पेड़ के पास पड़ी थी मृतक के गले में रस्सी बंधी हुई थी और रस्सी का एक हिस्सा भी आम के पेड़ से बंधा हुआ था। उन्होंने बताया कि शव के बारे में पता तब चला जब किसान ने खेतों में खड़ा एक लावारिस मोटरसाइकिल देखा। मोटरसाइकिल के बारे में उसने पंचायत के जरिए पुलिस को जानकारी दी। जिसके चलते पारिवारिक सदस्यों के साथ मृतक की लाश को कब्जे में लिया गया।
उन्होंने बताया कि मृतक के पिता प्रेम सिंह के बयानों के आधार पर पुलिस ने 174 की कारवाई की है। उसके पिता ने बयानों में कहा है कि अवतार सिंह पिछले कुछ दिनों से कुछ परेशान था लेकिन वह किसी से कुछ भी बातकर अपनी परेशानी नहीं बता रहा था। एएसआई ने बताया कि मृतक की लाश का पोस्टमार्टम डाक्टरों के बोर्ड से करवाया गया है, जबकि आगे की कारवाई रिपोर्ट आने के बाद की जाएगी। पुलिस ने मृतक की लाश पोस्टमार्टम के बाद परिजनों के हवाले कर दी है।
hin_Deva hin_Deva hin_Deva hin_Deva